Willie Nelson

Willie Hugh Nelson (født 29. april 1933 i Abbott i Texas), også kjent under tilnavnet «Red Headed Stranger», er en amerikansk countrymusiker, låtskriver og filmskuespiller.

Bakgrunn 
Willie Nelson ble født under Den store depresjonen i det lille tettstedet Abbott i Hill County i Texas, og foreldrene var Myrle Marie (født Greenhaw) og Ira Doyle Nelson. Han fikk navnet Willie av sin kusine Mildred, som også valgte mellomnavnet Hugh, til minne om hennes avdøde yngre bror. Foreldrene hadde flyttet fra Arkansas i 1929 for å lete etter arbeid. Hans bestefar William arbeidet som smed, mens faren var mekaniker. 
Moren forlot familien etter at han var født, og  faren giftet seg igjen, og måtte flytte for å finne arbeid, slik at Willie og søsteren vokste opp sammen med deres besteforeldre. Han er av engelsk-, irsk- og cherokee-bakgrunn.

Familien var glad i musikk, og bestefaren kjøpte en gitar til ham da han var seks år og lærte ham noen akkorder, og han sang gospelsanger i den lokale kirken sammen med søsteren Bobbie. Han skrev sin første sang sju år gammel. Fra han ni år gammel, spilte han gitar i det lokale bandet Bohemian Polka.

Om sommeren plukket familien Nelson bomull sammen med den øvrige befolkningen i Abbott. Men Nelson likte ikke dette arbeidet, og foretrakk i stedet å tjene sine penger ved å synge på lokale dansetilstelninger, kafeer og barer fra han var 13 år og fortsatte med dette gjennom high school. Nelson var musikalsk påvirket og inspirert av Hank Williams, Bob Wills, Lefty Frizzell, Ray Price, Ernest Tubb, Hank Snow, Django Reinhardt, Frank Sinatra og Louis Armstrong .

Nelson gikk på Abbott High School hvor han spilte halfback på skolelaget i amerikansk fotball, og han spilte også basketball som forsvarsspiller og shortstop i baseball. Mens han gikk på skolen spilte han gitar og sang i bandet The Texans, et band som ble dannet av søsterens ektemann, Bud Fletcher. De spilte på barer og hadde en fast radiotime på den lokale radioen i Hillsboro, Texas. Han hadde også diverse strøjobber, og etter at han var ferdig på skolen i 1950 meldte han seg til United States Air Force for åtte eller ni måneder.

Musikkstil 
Willie Nelson har vært en av hovedeksponentene for outlaw country, en undergruppe av country-sjangeren som oppstod mot slutten av 1960-årene som en reaksjon på den sterkt regelbundne country-musikken fra Nashville.

Etter å ha solgt noen komposisjoner til etablerte artister, platedebuterte han selv i 1962 med albumet … and Then I Wrote.

På 1980-tallet dannet Willie Nelson gruppen The Highwaymen sammen med Waylon Jennings, Johnny Cash og Kris Kristofferson. Fra 1985 har Nelson vært engasjert i Farm Aid, som arbeider for å hjelpe bønder med å betale regninger når avlingene svikter. Han er uttalt tilhenger av å legalisere rusmiddelet marihuana, som han selv bruker jevnlig.

I 2021 ga Willie Nelson ut albumet The Willie Nelson Family med sønnene Lukas og Micah, døtrene Paula og Amy og søsteren Bobbie Nelson, akkompagnert av et familie band.

Hans sønn Lukas Nelson spiller i bandet Lukas Nelson & Promise of the Real.

Skuespiller 
Willie Nelson har spilt i mer enn 30 filmer, blant dem Wag the Dog og The Dukes of Hazzard.

Politisk arbeid 
Han er en av frontfigurene i foreningen NORML, som arbeider for legalisering av bruk av cannabis, og har også gjort seg til talsmann for økt bruk av biobrensel.

Nelson og Norge 
Nelson spilte inn sangen «Lost Highway» (av Leon Payne) i duett med Kurt Nilsen på Nilsens album Rise to the Occasion (2008).

Willie Nelson har vært på flere turneer i Norge. Han opptrådte i Trondheim og Molde i 1996; i Ålesund, Trondheim, Bergen, Stavanger, Kristiansand, Tønsberg og Oslo i 1998; i Oslo, Hamar, Lyngdal og Halden i mai 2008; og i Langesund i juni 2010.

Diskografi 
 

 1961 – Oldies Selection: Love & Pain
 1962 – And Then I Wrote
 1963 – Here's Willie Nelson
 1965 – Country Willie: His Own Songs
 1966 – Country Favorites, Willie Nelson Style
 1966 – Live Country Music Concert
 1967 – Make Way for Willie Nelson
 1967 – The Party's Over and Other Great Willie Nelson Songs
 1968 – Good Times
 1968 – Texas in My Soul
 1969 – My Own Peculiar Way
 1970 – Both Sides Now
 1970 – Laying My Burdens Down
 1971 – Willie Nelson & Family
 1971 – Yesterday's Wine
 1972 – The Willie Way
 1972 – The Words Don't Fit the Picture
 1973 – Shotgun Willie
 1974 – Phases and Stages
 1975 – Red Headed Stranger
 1976 – The Sound in Your Mind
 1976 – The Troublemaker
 1976 – Wanted! The Outlaws (med blant andre Waylon Jennings)
 1977 – To Lefty from Willie
 1978 – Stardust
 1978 – Willie and Family Live
 1979 – One for the Road
 1979 – Pretty Paper
 1979 – Sings Kris Kristofferson
 1979 – The Electric Horseman
 1979 – Voices - Motion Picture Soundtrack
 1980 – Honeysuckle Rose
 1980 – San Antonio Rose
 1981 – Somewhere over the Rainbow
 1982 – Always on My Mind
 1982 – Old Friends
 1983 – Take It to the Limit
 1983 – Tougher Than Leather
 1983 – Without a Song
 1984 – Music from "Songwriter"
 1984 – Angel Eyes
 1984 – City of New Orleans
 1984 – Portait in Music
 1985 – Brand on My Heart
 1985 – Funny How Time Slips Away
 1985 – Half Nelson
 1985 – Me and Paul
 1986 – Partners
 1986 – The Promiseland
 1987 – Island in the Sea
 1987 – Seashores of Old Mexico
 1988 – What a Wonderful World
 1989 – A Horse Called Music
 1990 – Born for Trouble
 1992 – The IRS Tapes: Who'll Buy My Memories?
 1993 – Across the Borderline
 1994 – Moonlight Becomes You
 1994 – Healing Hands of Time
 1995 – Pancho, Lefty and Rudolph
 1995 – Six Hours at Pedernales
 1996 – Just One Love
 1996 – Spirit
 1996 – How Great Thou Art
 1997 – Christmas with Willie Nelson
 1997 – All of Me
 1997 – Hill Country Christmas
 1998 – Teatro
 1999 – Night and Day
 2000 – Clean Shirt
 2000 – Memories of Hank Williams, Sr.
 2000 – Me and the Drummer
 2000 – Good Ol' Country Singin'''
 2000 – Milk Cow Blues 2001 – Rainbow Connection 2001 – Tales Out of Luck 2002 – The Great Divide 2002 – Stars & Guitars 2003 – Run That By Me One More Time 2003 – Picture In a Frame (med Kimmie Rhodes)
 2004 – Live at Billy Bob's Texas 2004 – Outlaws and Angels 2004 – It Always Will Be 2005 – Songs for Tsunami Relief: Austin to South Asia 2005 – Countryman 2005 – The Dukes of Hazzard (soundtrack, div. artister)
 2006 – You Don't Know Me: The Songs of Cindy Walker 2006 – Live from Austin, Texas 2006 – Songbird 2007 – Last of the Breed 2007 – Willie Nelson Christmas 2007 – Gravedigger 2008 – Moment of Forever 2008 – Two Men with the Blues 2012 – Heroes 2013 – To All the Girls... 2014 – Band of Brothers 2016 – Summertime: Willie Nelson Sings Gershwin 2017 – God's Problem Child 2018 – Last Man Standing2018 – My Way2019 – Ride me back home2020 – First Rose of Spring2021 – That's Life2021 – The Willie Nelson Family2022 – A Beatiful Time. Utvalgte sanger (også komponist) 
 «Crazy» (album … and Then I Wrote, 1962)
 «Funny How Time Slips Away» ( album ...and Then I Wrote, 1962)
 «Angel Flying Too Close to the Ground» (album Honeysuckle Rose, 1980)
 «On the Road Again» (album Honeysuckle Rose, 1980)

 Utvalgt filmografi 
 Honeysuckle Rose, 1980 (også kalt On the Road Again)
 Nådeløse gater, 1981
 Songwriter, 1984
 Red Headed Stranger, 1986
 Wag the Dog: Når halen logrer med hunden, 1997
 The Dukes of Hazzard'', 2005

Referanser

Eksterne lenker 
 
  Willie Nelson i Nashville Songwriters Hall of Fame
 
 
 

Country Music Hall of Fame
Sangere fra USA
Countrymusikere fra USA
Gitarister fra USA
Låtskrivere fra USA
Skuespillere fra USA
Cannabisaktivister fra USA
Personer fra Hill County i Texas
Personer fra USA av irsk opphav
Personer fra USA av engelsk opphav
Mottakere av Golden Boot Awards
Personer som fremmer konspirasjonsteorier om 11. september
Aktivister fra USA